Úradný vestník L 163 , 04/07/2000 S. 0035 - 0036



Smernica 2000/20/ES Európskeho Parlamentu a Rady zo 16. mája 2000, ktorou sa mení a dopĺňa smernica Rady 64/432/EHS o problémoch zdravia zvierat ovplyvňujúcich obchod s hovädzím dobytkom a ošípanými vo vnútri spoločenstva EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 37 a 152 ods. 4 písm. b), so zreteľom na návrh Komisie, so zreteľom na stanovisko Hospodárskeho a sociálneho výboru [1], po konzultácii s Výborom regiónov, konajúc v súlade s postupom ustanoveným v článku 251 zmluvy [2], keďže: (1) Smernica 64/432/EHS [3] bola zmenená, doplnená a aktualizovaná smernicou 97/12/ES [4] a smernicou 98/46/ES [5]. (2) Problémy týkajúce sa zavedenia smernice 64/432/EHS v znení uvedených smerníc si vyžadujú prechodné opatrenia na zabránenie narušenia obchodu so živým hovädzím dobytkom a ošípanými. (3) Okrem toho smernica 64/432/EEC a nariadenie Rady (ES) č. 820/97 z 21. apríla 1997, ktorými sa zriaďuje systém na identifikáciu a registráciu hovädzieho dobytka a ktoré sa týkajú označovania hovädzieho mäsa a výrobkov z hovädzieho mäsa [6], naviac odkazujú na vytvorenie počítačových databáz, medzi iným, pre hovädzí dobytok a ošípané, na ukladanie informácii o zvieratách a ich pohybe. (4) Pri uplatňovaní podmienok zdravia zvierat sa vyskytli problémy, týkajúce sa najmä identifikácie a registrácie zvierat. (5) Smernicu 64/432/EHS je potrebné zmeniť a doplniť na zabezpečenie konzistencie pravidiel spoločenstva a na to, aby sa Komisii umožnilo prijatie prechodných opatrení, ktoré umožnia členským štátom prispôsobiť sa novým obchodným podmienkam. (6) Dôsledkom toho je vhodné, aby sa deň nadobudnutia účinnosti určitých ustanovení v uvedenej smernici posunul. (7) Opatrenia potrebné na zavedenie tejto smernice sa prijmú v súlade s rozhodnutím Rady 1999/468/ES z 28. júna 1999, ktorým sa ustanovujú postupy na výkon vykonávacích právomocí udelených Komisii [7], PRIJALA TÚTO SMERNICU: Článok 1 Smernica 64/432/EHS sa týmto mení a dopĺňa takto: 1. nasledujúci bod sa pridá k článku 6 ods. 2: "e) do 31. decembra 2000, nepodliehajúc testovacím požiadavkám ustanoveným v písmenách a) alebo b) v prípade hovädzieho dobytka mladšieho ako 30 mesiacov určeného na mäsovú produkciu, ktorý: - pochádza z chovov hovädzieho dobytka úradne bez výskytu tuberkulózy a úradne bez výskytu brucelózy, - sprevádza riadne vyplnený certifikát o zdravotnom stave zvierat s odsekom 7 v oddieli A prílohy F model 1, - zostáva pod dozorom až do svojho zabitia, - počas prepravy neprišiel do styku s hovädzím dobytkom, ktorý nepochádza zo stád úradne bez výskytu týchto chorôb, a za podmienky, že: - sa tieto opatrenia obmedzujú na obchod medzi členskými štátmi alebo regiónmi členských štátov s rovnakým zdravotným štatútom ohľadom tuberkulózy alebo brucelózy, - členský štát miesta určenia prijme všetky potrebné opatrenia, aby sa predišlo kontaminácii pôvodných stád, - členské štáty založia dôsledný systém náhodného odberu vzoriek, prehliadok a kontrol určených na zabezpečenie účinného zavedenia týchto pravidiel, - Komisia sleduje riadnu pôsobnosť tejto smernice tak, aby zabezpečila, že členské štáty plne konajú s súlade s týmito pravidlami;"; 2. v druhom pododseku článku 6 ods. 3 sa slová "31. december 1999" nahrádzajú slovami "31. december 2000"; 3. nasledujúci odsek sa pridá k článku 16: "3. Ak je to potrebné pre uľahčenie prechodu na nové ustanovenia ustanovené v tejto smernici, Komisia, konajúc v súlade s postupom ustanoveným v článku 17a, môže prijať prechodné opatrenia platné na obdobie nie dlhšie ako dva roky."; 4. Článok 17 sa nahrádza takto: "Článok 17 1. Komisii pomáha Stály veterinárny výbor zriadený rozhodnutím 68/361/EHS (ďalej len "výbor";). 2. Pri odkaze na tento odsek sa uplatnia články 5 a 7 rozhodnutia 1999/468/ES. Obdobie ustanovené v článku 5 ods. 6 rozhodnutia 1999/468/ES sa stanovuje na tri mesiace. 3. Výbor prijme pravidlá postupu."; 5. Vkladá sa nasledujúci článok: "Článok 17a 1. Komisii pomáha Stály veterinárny výbor zriadený rozhodnutím 68/361/EHS (ďalej len "výbor";). 2. Pri odkaze na tento odsek sa uplatnia články 5 a 7 rozhodnutia 1999/468/ES, so zreteľom na jeho ustanovenia v článku 8. Obdobie ustanovené v článku 5 ods. 6 rozhodnutia 1999/468/ES sa stanovuje na tri mesiace. 3. Výbor prijme pravidlá postupu."; 6. V prílohe A, I, 2 bodu c, tretej zarážke sa slovo "alebo" vloží medzi body 1 a 2. 7. v prílohe A, I, 4 a v prílohe A, II, 7 sa bod b) nahrádza takto: "b) každý kus hovädzieho dobytka sa identifikuje v súlade s legislatívou spoločenstva, a"; 8. nasledujúci odsek sa pridá k prílohe F modelu 1, oddielu A: "7. (3) je zviera mladšie ako 30 mesiacov určené na mäsovú produkciu, pochádzajúce zo stáda, ktoré je úradne bez výskytu tuberkulózy, brucelózy a leukózy a ktoré je odoslané v súlade s článkom 6 ods. 2 písm. e) smernice 64/432/EHS pod číslom licencie…". Článok 2 1. Členské štáty k 1. decembru 1999 uvedú do účinnosti zákony, iné právne predpisy alebo správne opatrenia potrebné na vytvorenie súladu s touto smernicou. Budú o tom bezodkladne informovať Komisiu. Keď členské štáty prijmú takéto opatrenia, uvedú v nich odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Spôsob vykonania tohto odkazu ustanovia členské štáty. 2. Členské štáty oznámia Komisi text hlavných vnútroštátnych predpisov, ktoré prijmú v oblasti, ktorá sa riadi touto smernicou. Článok 3 Táto smernica nadobúda účinnosť dňom jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 16. mája 2000 Za Európsky parlament predseda N. Fontaine Za Radu predseda L. Capoulas Santos [1] Ú. v. ES C 51, 23.2.2000, s. 31. [2] Stanovisko Európskeho parlamentu zo 16. marca 2000 (zatiaľ neuverejnené v Úradnom vestníku) a rozhodnutie Rady zo 17. apríla 2000. [3] Ú. v. ES 121, 27.7.1964, s. 1977/64. Smernica bola naposledy zmenená a doplnená smernicou 98/99/ES (Ú. v. ES L 358, 31.12.1998, s. 107). [4] Ú. v. ES L 109, 25.4.1997, s. 1. [5] Ú. v. ES L 198, 15.7.1998, s. 22. [6] Ú. v. ES L 117, 7.5.1997, s. 1. [7] Ú. v. ES L 184, 17.7.1999, s. 23. --------------------------------------------------